MAE a emis o atenționare de călătorie în Grecia. Ce insule sunt vizate.
MAE a emis o atenționare de călătorie în Grecia. Vor fi ploi și furtuni în unele zone. În seara zilei de joi, 9 septembrie 2021, sunt posibile furtuni pe mare, în nordul Mării Egee.
Ministerul Afacerilor Externe informează cetățenii români care se află, tranzitează ori intenționează să călătorească în Grecia că Serviciul elen de Meteorologie (EMY) a emis o prognoză meteo, pentru intervalul 8 – 9 septembrie 2021, cu privire la ploi și furtuni în unele zone.Este vorba de Insulele Sporade, nordul Insulei Evia, Thessalia, Grecia Centrală, vestul Insulei Creta, Macedonia centrală și în vestul regiunii Peloponez.În seara zilei de joi, 9 septembrie 2021, sunt posibile furtuni pe mare, în nordul Mării Egee.Totodată, conform informațiilor comunicate de autoritățile elene, în cursul zilei de 9 septembrie 2021, circulația va fi restricționată în centrul capitalei Atena, în contextul organizării Raliului Acropole, etapă a Campionatului Mondial de Raliuri.